IMISLab/GreekWikipedia huggingface dataset:
Οίκος των Ντάντολο

Το επώνυμο Δάνδολος, εξελληνισμένη μορφή του ιταλικού Ντάντολο (Dandolo), ήταν επώνυμο επιφανούς αρχοντικής οικογενείας της Βενετίας, από την οποία προήλθαν 4 δόγηδες, αλλά και άλλων προσώπων. Πρόσωπα σε αμφότερες της κατηγορίες είναι τα παρακάτω:

 Ενρίκο Ντάντολο, πατριάρχης του Γκράντο Ενρίκο Ντάντολο (1107-1205), δόγης της Βενετίας Τζοβάννι Ντάντολο (θάν. 1289), δόγης της Βενετίας Αντρέα Ντάντολο (ναύαρχος) (θάν. 1298), διοικητής του Ενετικού στόλου Φραντσέσκο Ντάντολο (θάν. 1339), δόγης της Βενετίας Αντρέα Ντάντολο (1306-1354), δόγης της Βενετίας Μαρίνο Ντάντολο (13ος αι.). Βενετός ευγενής, κατακτητής της Άνδρου Βιτσέντζο Ντάντολο (1758-1819), Ιταλός χημικός, γεωπόνος και κυβερνήτης της Δαλματίας επί Ναπολέοντος Εμίλιο Ντάντολο (1830-1859), αγωνιστής της ιταλικής ανεξαρτησίας Ενρίκο Ντάντολο (1827-1849), αγωνιστής της ιταλικής ανεξαρτησίας Ενρίκο Ντάντολο (19ος αι.), Αυστριακός ναύαρχος Ζαν Νταντολό, πρίγκιπας του Ντουμπρόβνικ Ιωάννης Αντώνιος Δάνδολος (1788-1863), Έλληνας στρατιωτικός και λόγιος Νίκος Δάνδολος (1883-1966), Έλληνας επαγγελματίας παίκτης τυχερών παιχνιδιών, διάσημος ως Νικ δε Γκρηκ Ενρίκο Ντάντολο, ιταλικό θωρηκτό (1873-1920), ονομασθέν προς τιμή του δόγη Ε. Δάνδολου
The Life Pursuit

Το "The Life Pursuit" είναι το έβδομο άλμπουμ των Belle and Sebastian. Κυκλοφόρησε στην Ευρώπη στις 6 Φεβρουαρίου του 2006 από την Rough Trade Records και στην Βόρεια Αμερική στις 7 Φεβρουαρίου του 2006 από την Matador Records. Το 2009, το Pitchfork Media έβαλε το άλμπουμ στη θέση 86 στη λίστα με τα καλύτερα άλμπουμ της δεκαετίας του 2000. Τα μοντέλα στο εξώφυλλο του άλμπουμ είναι οι Alex Klobouk, Natasha Noramly και Marisa Privitera.

 Stuart Murdoch - φωνή, κιθάρα, πλήκτρα, φωτογραφία Bobby Kildea - μπάσο, φωνητικά, κιθάρα Chris Geddes - πλήκτρα, πιάνο Richard Colburn - ντραμς Stevie Jackson - κιθάρα, φωνητικά Sarah Martin - βιολί Mick Cooke - τρομπέτα James Swinburne – σαξόφωνο Alistair Collins – φαγκότο Tom Smith – τρομπόνι Jennifer Stephenson – κλαρινέτο Chris Reynolds – κρουστά Tony Hoffer - παραγωγός, μηχανικός Todd Burke - μηχανικός Jason Mott, Chris Reynolds - βοηθοί μηχανικοί Frank Arkwright - mastering Alex Klobouk, Natasha Noramly, Marisa Privitera, Dave Anderson, Patrick Doyle, Katrina House - μοντέλα Marisa Privitera - φωτογραφία Alex Prager - φωτογραφία Patrick Doyle - φωτογραφία Keith Dodds, Belle and Sebastian - σχέδιο Geoffrey (Tailor) - κουστούμια
Μαρκ Έσπερ

Ο Μαρκ Τόμας Έσπερ (αγγλικά: Mark Thomas Esper, 26 Απριλίου 1964), είναι Αμερικανός πολιτικός, επιχειρηματικό στέλεχος, πρώην στρατιωτικός και πρώην κυβερνητικός αξιωματούχος, που υπηρέτησε ως 27ος Υπουργός Άμυνας των Ηνωμένων Πολιτειών υπό την Κυβέρνηση Τραμπ, από τον Ιούλιο του 2019 έως τον Νοέμβριο του 2020. Είναι μέλος του Ρεπουμπλικανικού Κόμματος.Επίσης, υπηρέτησε ως 23ος Υπουργός του Στρατού των Ηνωμένων Πολιτειών από τον Νοέμβριο του 2017 έως τον Ιούλιο του 2019, στην Κυβέρνηση Τραμπ υπό τον Υπουργό Άμυνας Τζιμ Μάτις.Τον Ιούνιο του 2019, ανέλαβε υπηρεσιακός Υπουργός Άμυνας των Ηνωμένων Πολιτειών. Τον ίδιο μήνα, προτάθηκε από τον πρόεδρο Ντόναλντ Τραμπ, προκειμένου να αναλάβει την θέση του Υπουργού Άμυνας. Η υποψηφιότητά του, εγκρίθηκε από την Γερουσία των Ηνωμένων Πολιτειών, τον Ιούλιο του 2019, με 90 ψήφους υπέρ και 8 ψήφους κατά.Στις 9 Νοεμβρίου 2020, απολύθηκε από την θέση του, ύστερα από σχετικό tweet του Ντόναλντ Τραμπ.

 Ο Μαρκ Έσπερ, γεννήθηκε τον Απρίλιο του 1964, στο Γιούνιονταουν της Πενσυλβάνια (μια μικρή πόλη έξω από το Πίτσμπεργκ), όπου και μεγάλωσε. Αποφοίτησε από τον Λύκειο "Laurel Highlands High School" στο Γιούνιονταουν το 1982. Σπούδασε Μηχανολογία στη Στρατιωτική Ακαδημία των Ηνωμένων Πολιτειών (Γουέστ Πόιντ), και έλαβε πτυχίο (BS) το 1986 με διάκριση. Στη συνέχεια, πραγματοποίησε μεταπτυχιακές σπουδές πάνω στη Δημόσια Διοίκηση στο Πανεπιστήμιο Χάρβαρντ, και έλαβε μεταπτυχιακό δίπλωμα (MPA) το 1995. Είναι κάτοχος διδακτορικού διπλώματος (PhD) πάνω στη Δημόσια Πολιτική, από το Πανεπιστήμιο Τζορτζ Ουάσινγκτον στην Ουάσινγκτον, από το 2008.Υπηρέτησε στον Στρατό Ξηράς των Ηνωμένων Πολιτειών από το 1986 έως τον 2007, όπου και αποστρατεύτηκε. Κατά την διάρκεια της στρατιωτικής θητείας του, ήταν συνεργάτης στην Επιτροπή Εξωτερικών Σχέσεων της Γερουσίας των Ηνωμένων Πολιτειών από το 1998 έως το 2002. Πριν αναλάβει αξίωμα στην Κυβέρνηση του Ντόναλντ Τραμπ το 2017, ήταν λομπίστας στην Ουάσινγκτον. Ο Έσπερ, είναι παντρεμένος με την Λιχ Λέισι, από το 1989, με την οποία έχουν αποκτήσει μαζί τρια παιδιά. Διαμένουν στο Άρλινγκτον της Βιρτζίνια. Πολυμέσα σχετικά με το θέμα Mark Esper στο Wikimedia Commons
Νύχτα Γεμάτη Έρωτα

Η ταινία Νύχτα Γεμάτη Έρωτα (Πρωτότυπος τίτλος Penny Serenade), είναι δράμα παραγωγής 1941 σε σκηνοθεσία Τζορτζ Στίβενς. Πρωταγωνιστές της ταινίας είναι οι: Άιριν Νταν, Κάρι Γκραντ και Μπιούλα Μπόντι. Η ταινία πραγματεύεται τις επιπτώσεις που έχει στη ζωή ενός ζευγαριού ένα ατύχημα, μετά από το οποίο η σύζυγος δεν μπορεί να αποκτήσει παιδιά. Ο Κάρι Γκραντ έλαβε την πρώτη του υποψηφιότητα για Όσκαρ Α' Ανδρικού Ρόλου για την ερμηνεία του στην ταινία.

 Υπό τον ήχο του τραγουδιού "You Were Meant for Me," η Τζούλι Γκάρντινερ Άνταμς, που ετοιμάζεται να εγκαταλείψει τον σύζυγό της Ρότζερ Γκάρντινερ (Κάρι Γκραντ) κάνει έναν απολογισμό του παρελθόντος. Η σχέση του ζευγαριού κλονίστηκε μετά την αποβολή της Τζούλι, η οποία ήταν συνέπεια τραυματισμού που υπέστη η νεαρή γυναίκα κατά τη διαμονή τους στην Ιαπωνία κατά τα μέσα της δεκαετίας του '30. Μετά τη νοσηλεία της στο νοσοκομείο, η Τζούλι πληροφορήθηκε ότι δεν μπορεί να κάνει παιδιά. Το ζευγάρι έκανε αίτηση υιοθεσίας, ζητώντας ένα αγοράκι, αλλά τελικά το γραφείο υιοθεσιών τους ανέθεσε την κηδεμονία ενός κοριτσιού, της Τρίνα. Οι δυο τους προσπαθούν να γίνουν υποδειγματικοί γονείς και να καταφέρουν να κρατήσουν το παιδί μετά την χρεοκοπία της εφημερίδας την οποία διευθύνει ο Ρότζερ. Όταν καταφέρνουν να ορθοποδήσουν και να κρατήσουν το κοριτσάκι, εκείνο αρρωσταίνει και πεθαίνει, αφήνοντας το κενό στη σχέση τους. Ο γάμος τους έχει υποστεί σοβαρό πλήγμα και η σχέση μεταξύ των δυο τους είναι δύσκολο να γεφυρωθεί. Δραματική ταινία που επανένωσε τον Κάρι Γκραντ με την Άιριν Νταν, μετά την επιτυχία των κωμωδιών Διαζύγιο με Προθεσμία (The Awful Truth, 1937) και Ποιαν από τις Δυο; (My Favorite Wife, 1940). Το σενάριο της ταινίας βασίστηκε σε διήγημα που δημοσίευσε σε εφημερίδα η Μάρθα Τσίβενς. Η Columbia Pictures αγόρασε τα δικαιώματα του διηγήματος από την Τσίβενς για 25.000 δολάρια και την προσέλαβε για να συνεργαστεί με τον Μόρι Ρίσκϊντ για τη διασκευή του. Ο Τζορτζ Στίβενς, γνωστός για τη σκηνοθεσία των ταινιών Άλις Άνταμς και Γκάνγκα Ντιν είχε την ευφυή σκέψη του να χρησιμοποιήσει τη μουσική ως δείκτη της παρόδου του χρόνου. Χρησιμοποιήθηκαν πολλά τραγούδια που έκαναν επιτυχία κατά τη δεκαετία του '30 ως σάουντρακ της ταινίας, που πλημμυρίζεται από μουσική. Ο σκηνοθέτης συνάντησε δυσκολίες κατά την πραγματοποίηση της ταινίας, όσον αφορά τα βρέφη που συμμετείχαν σε αυτήν. Οι νόμοι της Καλιφόρνιας απαγόρευαν τη χρήση βρεφών για κινηματογραφικούς σκοπούς για περισσότερες από 2 ώρες τη μέρα, κάτι που θα καθυστερούσε τα γυρίσματα. Γι' αυτό το λόγο ο σκηνοθέτης χρησιμοποίησε δίδυμα κοριτσάκια για το ρόλο της Τρίνα. Πήγες αναφέρουν ότι τόσο ο Κάρι Γκραντ όσο και η Αϊρίν Νταν θεωρούσαν τις ερμηνείες τους σ' αυτήν την ταινία ως τις καλύτερες της καριέρας τους. Ο Γκραντ έλαβε την πρώτη από τις δυο υποψηφιότητες του για Όσκαρ Α' Ανδρικού Ρόλου, αλλά έχασε από τον Γκάρι Κούπερ, που βραβεύτηκε για την ερμηνεία του στην ταινία Ο Λοχίας Γιορκ (Sergeant York, 1941). Υποψηφιότητα: Α’ Ανδρικού Ρόλου - Κάρι Γκραντ Νύχτα Γεμάτη Έρωτα στην IMDb
Κατερίνα Νικολαΐδου (κωπηλασία)

Η Κατερίνα Νικολαΐδου (γεννήθηκε στις 22 Οκτωβρίου 1992 στην Κατερίνη) είναι Ελληνίδα πρωταθλήτρια της κωπηλασίας. Έχει στο ενεργητικό της σημαντικές διακρίσεις σε διεθνείς αγώνες, όπως τα χρυσά μετάλλια στο ευρωπαϊκό πρωτάθλημα το 2013 και το 2014 και στους Μεσογειακούς Αγώνες της ίδιας χρονιάς και την 4η θέση στους Θερινούς Ολυμπιακούς Αγώνες του Ρίο το 2016. Προπονητής της είναι ο Γιώργος Μπικογιάννης και ομάδα της ο Ναυτικός Όμιλος Κατερίνης (ΝΟΚΑΤ).

 Προέρχεται από πολύτεκνη οικογένεια με 4 παιδιά συμπεριλαμβανομένης της Κατερίνας. Ο πατέρας της, Γιάννης Νικολαΐδης ήταν και ο ίδιος πρωταθλητής της κωπηλασίας και συναθλητής του Γιώργου Μπικογιάννη. Στην αρχή η Νικολαΐδου ασχολήθηκε με την κολύμβηση, αλλά μετά από παρότρυνση του πατέρα της και του Γιώργου Μπικογιάννη δοκίμασε και την κωπηλασία. Έγινε μέλος του Ναυτικού Ομίλου Κατερίνης το 2007. Σύντομα η αθλήτρια σημείωσε επιτυχίες. Το 2008 αναδείχθηκε για πρώτη φορά πρωταθλήτρια Ελλάδας στο αγώνισμα 1Χ (σκιφ) κορασίδων. Το 2010 κατέκτησε το χάλκινο μετάλλιο στο παγκόσμιο πρωτάθλημα νεανίδων. Στις 2 Ιουνίου 2013 η Νικολαΐδου κατέκτησε το χρυσό μετάλλιο στο ευρωπαϊκό πρωτάθλημα κωπηλασίας που διεξήχθη στη Σεβίλλη με σκιφ ελαφρών βαρών με χρόνο 8:32.92 στον τελικό. Ο χρόνος που σημείωσε η αθλήτρια από την Κατερίνη ήταν ο καλύτερος του αγωνίσματος στη διοργάνωση Την 1η Ιουνίου 2014 η αθλήτρια διατήρησε τον τίτλο της, καθώς πρώτευσε για δεύτερη συνεχή χρονιά στην ίδια διοργάνωση, η οποία έγινε στο Βελιγράδι. Λίγες εβδομάδες μετά τη νίκη της στη Σεβίλλη, στις 23 Ιουνίου 2013, η Κατερίνα Νικολαΐδου κατέκτησε την πρώτη θέση και το χρυσό μετάλλιο στο διπλό σκιφ ελαφρών βαρών στους Μεσογειακούς Αγώνες του 2013 στη Μερσίνα της Τουρκίας. Η πρωταθλήτρια Ευρώπης ήταν πρώτη στον τελικό με χρόνο 7:45.71 και με 2η τη Λάουρα Μιλάνι από την Ιταλία (+3.76), ενώ 3η ήταν η Κύπρια Άννα Ιωάννου (+4.70). Η Νικολαΐδου κατέκτησε το ασημένιο μετάλλιο στο παγκόσμιο πρωτάθλημα κωπηλασίας στο Άμστερνταμ, στις 29 Αυγούστου 2014.Στις 7 Σεπτεμβρίου 2015 η Νικολαΐδου μαζί με τη Σοφία Ασουμανάκη κατέκτησαν το αργυρό μετάλλιο στο διπλό σκιφ στο Παγκόσμιο πρωτάθλημα της Γαλλίας. Στις 10 Αυγούστου 2016 το δίδυμο Νικολαΐδου - Ασουμανάκη κατέκτησαν την 4η θέση στον τελικό του διπλού σκιφ στους Ολυμπιακούς Αγώνες στο Ρίο ντε Τζανέιρο με χρόνο 7:48.62. Χρυσό μετάλλιο στο Ευρωπαϊκό πρωτάθλημα (2014) Χρυσό μετάλλιο στους Μεσογειακούς Αγώνες (2013) Χρυσό μετάλλιο στο Ευρωπαϊκό πρωτάθλημα (2013) Χρυσό μετάλλιο στο Παγκόσμιο πρωτάθλημα νέων γυναικών (2013) Αργυρό μετάλλιο στο Παγκόσμιο πρωτάθλημα (2014) Αργυρό μετάλλιο στο Παγκόσμιο πρωτάθλημα νέων γυναικών (2014) Αργυρό μετάλλιο στο Παγκόσμιο κύπελλο νέων γυναικών (2014) Αργυρό μετάλλιο στο Παγκόσμιο πρωτάθλημα νέων γυναικών (2012) Αργυρό μετάλλιο στο Παγκόσμιο πρωτάθλημα γυναικών (2015) Χάλκινο μετάλλιο στο Παγκόσμιο πρωτάθλημα νεανίδων (2010) 4η Ολυμπιονίκης στο διπλό σκιφ στους Ολυμπιακούς Αγώνες (Ρίο ντε Τζανέιρο, 2016)
N

Ως συντομογραφία το N μπορεί να σημαίνει το άζωτο.Το γράμμα N είναι γράμμα του λατινικού αλφαβήτου. που προέρχεται από το ελληνικό γράμμα Ν. Στο φωνητικό αλφάβητο NATO το N λέγεται November.

 Το γράμμα Ν συμβολίζει: Στα μαθηματικά, τους Φυσικούς αρθμούς (1,2,3...) Το χημικό στοιχείο Άζωτο Το Νιούτον, μονάδα μέτρησης δύναμης (N) Συντομογραφία του αμινοξέως Ασπαραγίνη Τη γεωγραφική κατεύθυνση Βορράς (North). Το γράμμα n συμβολίζει: Τον δείκτη διάθλασης, μέγεθος της φυσικής (n) Τo Γραμμομόριο, θεμελιώδης μονάδα μέτρησης στο S.I. (n)
Μαρία του Μπλουά (1345-1404)

Η Μαρία, γαλλ. Marie (1345 - 1404) από τον Οίκο του Σατιγιόν-Μπλουά γεννήθηκε ως κόρη του δούκα της Βρετάνης και με τον γάμο της έγινε δούκισσα του Ανζού.

 Ήταν η πρώτη κόρη τού Καρόλου και της Ιωάννας των Ντρε δούκισσας της Βρετάνης. Ο σύζυγός της Λουδοβίκος Α΄ ήταν δούκας του Ανζού & του Τουραίν, τιτουλάριος βασιλιάς της Νάπολης & της Ιερουσλαήμ, και κόμης του Μαιν & της Προβηγκίας. Κατά τη διάρκεια του γάμου της οι τίτλοι αύξαιναν, αν και δεν κυβέρνησαν ποτέ τη Νάπολη. Όταν ο Λουδοβίκος Α΄ απεβίωσε, οι πιο πολλές πόλεις της Προβηγκίας εξεγέρθηκαν εναντίον του γιου τους Λουδοβίκου Β΄. Τότε η Μαρία ενεχυρίασε τα κοσμήματά της και συγκέντρωσε στρατό. Μαζί με τον γιο της και τον στρατό πήγαιναν από πόλη σε πόλη για να λάβουν υποστήριξη. Το 1387 ο Λουδοβίκος Β΄ αναγνωρίστηκε επίσημα ως κόμης του Αιξ-αν-Προβάνς. Η Μαρία έκανε έκκληση στον Κάρολο ΣΤ΄ της Γαλλίας να υποστηρίξει τον γιο της για να αποκτήσει τη Νάπολη. Έτσι το 1390 ο Λουδοβίκος, υποστηριζόμενος από τον πάπα και τους Γάλλους, απέπλευσε προς τη Νάπολη. Εν τω μεταξύ η Μαρία διαπραγματευόταν τον γάμο του με τη Γιολάντα της Αραγωνίας, ώστε να προλάβει τους Αραγωνέζους από το να τον παρακωλύσουν. Τελικά ο γάμος έγινε το 1400. Ήταν ικανή διαχειρίστρια και στην επιθανάτιο κλίνη της αποκάλυψε στον Λουδοβίκο, ότι είχε αποταμιεύσει 200.000 εκύ· τα συνγκέντρωνε για να τα δώσει ως λύτρα, σε περίπτωση που θα την είχαν αιχμαλωτίσει. Παντρεύτηκε το 1360 τον Λουδοβίκο Α΄ των Βαλουά δούκα του Ανζού και είχε τέκνα; Μαρία 1370-μετά το 1383. Λουδοβίκος Β΄ 1377-1417, δούκας ου Ανζού. Κάρολος 1380-1404, πρίγκιπας του Τάραντα, απεβ. 24 ετών. Potter, David (1995). A History of France, 1460-1560: The Emergence of a Nation State. St. Martin's Press.Rohr, Zita Eva (2016). Yolande of Aragon (1381-1442) Family and Power: The Reverse of the Tapestry. Palgrave Macmillan.
Ατσιρεάλε

Η Ατσιρεάλε (Σικελικά : Jaciriali) είναι παραλιακή πόλη στη Μητροπολιτική Πόλη της Κατάνιας στην Ιταλική Περιφέρεια Σικελία στη νότια Ιταλία. Βρίσκεται στα βόρειο-ανατολικά της Μητροπολιτικής πόλης, στους πρόποδες του όρους Αίτνα και αντικρίζει το Ιόνιο Πέλαγος. Περιέχει αμέτρητες εκκλησίες όπως η Βασιλική του Αγίου Πέτρου σε Νεογοτθική αρχιτεκτονική, η Βασιλική του Αγίου Πέτρου σε ρυθμό Σικελικού Μπαρόκ, ο Καθεδρικός Ναός του Ατσιρεάλε του 17ου αιώνα και ένα εκπαιδευτήριο για τους ιερείς. Η Ατσιρεάλε είναι διάσημη για τις τέχνες και τη ζωγραφική, σε αυτή βρίσκεται η παλιότερη Ακαδημία στη Σικελία.

 Στην αρχαιότητα βρισκόταν σύμφωνα με την παράδοση η Ελληνική πόλη Ξιφωνία που εξαφανίστηκε μυστηριωδώς, στη Ρωμαϊκή Δημοκρατία βρισκόταν στην ίδια θέση η επίσης Ελληνική πόλη Άτσις που ενεπλάκη στους πολέμους με την Καρχηδόνα. Ο Οβίδιος στο έργο του Μεταμορφώσεις γράφει για τον μεγάλο έρωτα ανάμεσα στο πνεύμα του ποταμού Άτσις και τη Νηρηίδα Γαλάτεια. Όταν πέθανε ο Άτσις τα δάκρυα της Γαλάτειας ήταν τόσα πολλά που δημιούργησαν τον ποταμό Άτσις που περνούσε μέσα από την αρχαία πόλη.[3] Βρισκόταν στον κύριο δρόμο που οδηγούσε από την Κατάνια στην Ταορμίνα και ήταν πασίγνωστη στους Ρωμαίους για τα ιαματικά της λουτρά. Τον Μεσαίωνα η πόλη επεκτάθηκε γύρω από το κάστρο, στη Βυζαντινή αυτοκρατορία απέκτησε το όνομα "Ακυληία". Ένας ισχυρός σεισμός (1169) διασκόρπισε τον πληθυσμό, οι περισσότεροι μετακινήθηκαν λίγο βορειότερα στη "Νέα Ακυληία" που ήταν ο πυρήνας της σύγχρονης πόλης. Τα μοναδικά υπολείμματα της Μεσαιωνικής "Νέας Ακυληίας" είναι η εκκλησία του Αγίου Αντωνίου σε Γότθο-Λομβαρδικό ρυθμό. Ο αυτοκράτορας Κάρολος Κουίντος απήλλαξε την πόλη από τους φεουδαρχικούς δεσμούς και την μετέτρεψε σε Κοινότητα του Στέμματος. Στα τέλη του 16ου αιώνα η πόλη είχε πληθυσμό περίπου 6.000 - 7.000 κατοίκους, το αρχαιότερο "Καρναβάλι του Ατσιρεάλε" καταγράφεται το 1594, επεκτάθηκε σημαντικά σαν εμπορικό κέντρο με νέα κτίρια. Η Ατσιρεάλε καταστράφηκε από ισχυρό σεισμό (1693) που διέκοψε την οικονομική της ανάπτυξη. Στην "Εκστρατεία των Χιλίων" (1861) που ελευθερώθηκε η Σικελία από το Βασίλειο της Νεαπόλεως η Ατσιρεάλε ήταν η πρώτη πόλη που επαναστάτησε εναντίον των Βουρβόνων. Οι Σύμμαχοι βομβάρδισαν άγρια την πόλη με πολλούς άμαχους σαν θύματα. Η εκκλησία του Αγίου Μπιάγκιο στην Ατσιρεάλε έχει μερικά λείψανα του σεβάσμιου Γκάμπριελ Αλλέγκρα (1907 - 1974) που εισήλθε στο Τάγμα των Φραγκισκανών (1918) The Itinerary of the Emperor Antoninus
Ιάκωβος Μαχαιράς

Ο Ιάκωβος Μαχαιράς (αρχικό επώνυμο: Στιβακτάκης, πολεμικό όνομα: καπετάν Γιακουμής, Ανατολή Λασιθίου, 1835- Μάρτιος 1928) ήταν Κρητικός αγωνιστής και οπλαρχηγός από την Ιεράπετρα, πρωτοπαλίκαρο του Λακέρδα. Ανέπτυξε πλούσια επαναστατική δράση και έλαβε μέρος στις κρητικές επαναστάσεις του 1866-69, του 1878, του 1889 και του 1896-97.

 Ο Ιάκωβος Μαχαιράς συνεργάστηκε με τον καπετάν Λακέρδα και διακρίθηκε στη μάχη που έγινε στις 20-30 Μαΐου 1867 στο Οροπέδιο Λασιθίου. Το Μάιο του 1868 διορίστηκε πεντηκόνταρχος από το Γενικό Αρχηγείο των 6 ανατολικότερων επαρχιών της Κρήτης, σε αναγνώριση της προσφοράς του. Το 1878 ορίστηκε οπλαρχηγός και την ίδια χρονιά πολέμησε στις μάχες της Κεφάλας και της Μακρυλιάς. Το 1889 έλαβε μέρος σε αρκετές μάχες εναντίον των Τούρκων και το 1897 διακρίθηκε κατά την πολιορκία του φρουρίου της Ιεράπετρας, όπου είχαν εγκλειστεί οι Τούρκοι. Κατά τις συγκρούσεις ο καπετάν Γιακουμής τραυματίστηκε. Αργότερα και μαζί με τον οπλαρχηγό Νικόλαο Βασαρμίδη (πέθανε το 1957) σκότωσε τον Τούρκο τρομοκράτη Πιταβότυρο. Το 1909 ο Μαχαιράς είχε ήδη καταταχθεί στην Α΄ Τάξη των αγωνιστών, από την "Προς Κατάταξιν των Αγωνιστών Επιτροπεία". Ο οπλαρχηγός Ιάκωβος Μαχαιράς πέθανε σε ηλικία 93 ετών και κηδεύτηκε δημοσία δαπάνη. Σε τηλεγράφημα με ημερομηνία 19 Μαρτίου 1928 με αποστολέα το Νομάρχη Λασιθίου Ζέρβα και παραλήπτη την κοινότητα Ανατολής, αναφέρεται "Παρακαλώ να κατατεθεί εκ μέρους της Γενικής Διοικήσεως Κρήτης στέφανος επί σορού αποβιώσαντος αγωνιστού Ιακώβου Μαχαιρά". Ο Δήμος Ιεράπετρας τίμησε τον οπλαρχηγό δίνοντας το όνομά του σε πλατεία της παλιάς πόλης, εκεί όπου βρίσκεται η εκκλησία του Αγίου Νικολάου. Ο Μαχαιράς απέκτησε με τη γυναίκα του Πελαγία 3 αγόρια: το Δημήτρη, τον Ιωάννη και το Νικόλαο τα οποία ονομάζονταν αντίστοιχα: Μαχαιροδημήτρης / Γιακουμοδημήτρης, Μαχαιρογιάννης / Γιακουμογιαννης, Μαχαιρονικολής / Γιακουμονικολής και μία κόρη, Μαρία η οποία ονομαζόταν Γιακουμομαρία. Φαρσάρη Εμμανουήλ, Ανατολή Ιεράπετρας- Σπουδαίο πνευματικό κέντρο επί Βενετοκρατίας Σημαντική επαναστατική εστία επί Τουρκοκρατίας Τεκμήρια Ιστορίας, Έκδοση Πολιτιστικού και Φυσιολατρικού Συλλόγου Ανατολής Ιεράπετρας, Ιεράπετρα 2008. εφημερίδα Ανατολή, Ο Ν. Λασιθίου διαμέσου των αιώνων, φ. 8561, 19/4/1979.
Αλκαθάβα Καδίμα

Η Αλκαθάβα Καδίμα (ισπανικά: Alcazaba Cadima) είναι φρούριο στο παλιό αστικό κέντρο της μουσουλμανικής Γρανάδας, μετά την επανίδρυσή της από τον Ζάουι ιμπν Ζιρί, γύρω στο έτος 1010. Σε αυτήν βρισκόταν το παλάτι των βασιλέων των Ζιρίδων, πάνω από το οποίο χτίστηκε αργότερα το συγκρότημα Νταρ αλ Όρα των Νασρίδων.

 Κατασκευάστηκε στο πιο υψηλό σημείο της σημερινής γειτονιάς του Αλμπαϊθίν, γύρω από τις οδούς Αλχίβε ντε λα Χιτάνα, τον λόφο Μαρία ντε λα Μιελ και την πάροδο Σαν Θεθίλιο και εκτείνεται μέχρι την εκκλησία του Αγίου Νικολάου.Περιείχε δύο γειτονιές, την Αράτ Αλκαθάβα στα βόρεια και την Ραβάτ Αλμουφαδάρ στα νότια. Παράλληλα, διέθετε πάνω από τέσσερις πύλες εισόδου-εξόδου, την Μπιβ Θιέδα (η οποία διατηρείται ως σήμερα και είναι γνωστή ως Νέα Πύλη ή Πύλη των Αλτήρων), η Μπιβ Καστάρ και η Μπιβ Έλμπις, στη βόρεια πλευρά του τείχους, και η Μπιβ Αλμπονούδ στα ανατολικά. Δεν είναι γνωστή κάποια πύλη στα νότια ή δυτικά τμήματα του φρουρίου, παρότι αυτές οι πλευρές συνορεύουν με τις πολυπληθέστερες γειτονιές της πόλης.Επί του παρόντος, το μεγαλύτερος μέρος των τειχών στη βόρεια πλευρά της αλκαθάβα Καδίμα παραμένει σε καλή κατάσταση.
Όλγα Καρλάτου

Η Όλγα Καρλάτου (Αθήνα 20 Απριλίου 1947) είναι Ελληνίδα ηθοποιός. Είναι περισσότερο γνωστή για τις ταινίες τρόμου, που γύρισε στην Ιταλία. Μεγαλύτερες κινηματογραφικές τις εμφανίσεις, θεωρούνται οι: Zombi 2, Murder Rock, Purple Rain, My Friends και το Κάποτε στην Αμερική.

 Η οικογένειά της δεν μπορούσε να της εξασφαλίσει τα προς το ζην αλλά και τη μόρφωσή της. Έτσι τελείωσε με υποτροφία το Εθνικό Θέατρο και, αφού βρέθηκε στην Ευρώπη, επέστρεψε στην Ελλάδα με τον Νίκο Παπατάκη, τον σύζυγό της. Το 2007 αποφοίτησε από το Πανεπιστήμιο του Κεντ με το πτυχίο δικηγόρου. Το 2010 έγινε δεκτή από το Δικηγορικό Σώμα των Βερμούδων (Bermuda Bar Association). Η άνοδος της Χούντας στην εξουσία, τη βρήκε κατά την επιστροφή της στην Ελλάδα. Έτσι, αυτή και ο σύζυγός της, έφυγαν για το Παρίσι. Για τις επόμενες, περίπου, δύο δεκαετίες θα ταξιδεύει στη Ρώμη, στην Αθήνα και στο Παρίσι, για τα γυρίσματα ταινιών. Συμμετείχε σε παραπάνω από 40 κινηματογραφικές παραγωγές. Στην Ελλάδα θα συμμετάσχει σε μόνο 5 ταινίες: τους Βοσκούς, τους Τεμπέληδες της εύφορης κοιλάδας (1978) του Νίκου Παναγιωτόπουλου, την Έξοδο κινδύνου (1980) του Νίκου Φώσκολου, και, τέλος, την ίδια χρονιά γύρισε τον Ελευθέριο Βενιζέλο με τον Παντελή Βούλγαρη. Στο εξωτερικό συνεργάστηκε με σπουδαίους σκηνοθέτες όπως οι Σέρτζιο Λεόνε, Λούτσιο Φούλτσι κ.ά., ενώ το 1983, έπαιξε στο πλευρό του Γκρέγκορυ Πεκ, στην τηλεταινία The Scarlet and the Black. Η Καρλάτου παντρεύτηκε τον Άρθουρ Ράνκιν Τζούνιορ, αφού πήρε διαζύγιο από τον πρώτο της άντρα. Το 2003, αποφάσισαν να ζήσουν στις Μπαχάμες. Εκεί η Καρλάτου ασχολήθηκε ξανά με τη μόρφωση: καθώς πήρε με άριστα το «Bachelor of Arts Degree in International Studies» στο Πανεπιστήμιο της Νέας Υόρκης, το 2003 και, στη συνέχεια, το 2004 μάστερ στην «Ανθρωπιστική και Κοινωνική Σκέψη. Έπειτα, έγινε δεκτή στο Πανεπιστήμιο του Κεντ, στη Νομική Σχολή. Κατόπιν, μετά την αποφοίτησή της, επέστρεψε στις Βερμούδες, όπου ξεκίνησε να δουλεύει ως βοηθός, σε δικηγορικό γραφείο. RetroDB RottenTomatoes
Ασφυξία

Ως ασφυξία χαρακτηρίζεται γενικά κατάσταση στην οποία ο άνθρωπος δεν μπορεί να αναπνεύσει, η οποία ορισμένες φορές οδηγεί ακόμη και στον θάνατο. Σχετίζεται με την έλλειψη οξυγόνου και την υπερκαπνία.

 Η ασφυξία μπορεί να οφείλεται σε καρδιαγγειακή ανεπάρκεια, παράλυση του αναπνευστικού συστήματος ή από παρεμποδισμένο αεραγωγό. Η έλλειψη διεργασιών ανταλλαγής αερίων οδηγεί σε πτώση των επιπέδων οξυγόνου πάνω στο αίμα (η οποία ονομάζεται υποξαιμία) και έτσι σε μείωση της μερικής πίεσης του οξυγόνου στο αρτηριακό αίμα και τον ιστό (υποξία). Επιπλέον, διοχετεύεται περισσότερο διοξείδιο του άνθρακα στους ιστούς και το αίμα (υπερκαπνία), το οποίο ονομάζεται αναισθησία με διοξείδιο του άνθρακα και οδηγεί σε εξασθένιση της συνείδησης και κώμα εάν η κατάσταση δεν εξομαλυνθεί έγκαιρα. Η εμβρυϊκή ή ενδομήτρια ασφυξία οφείλεται σε ανεπαρκή παροχής οξυγόνου μέσω της ομφαλικής φλέβας προς το έμβρυο, για παράδειγμα στην περίπτωση ανεπάρκειας του πλακούντα ή της πρόπτωσης του ομφάλιου λώρου. Ασφυξία μπορεί να προκύψει και σε νεογέννητα. Ανάλογα με τη διάρκεια και την ένταση της διακρίνεται στους τύπους Asphyxia livida και Asphyxia pallida. Η μεταγεννητική ασφυξία είναι επεισόδιο επιληπτικής κρίσης στο νεογέννητο, το οποίο συμβαίνει ειδικά σε βρέφη που έχουν γεννηθεί πρόωρα και έχουν ανεπαρκή ωρίμανση των πνευμόνων . Η τραυματική ασφυξία, γνωστή και ως σύνδρομο Πέρτες είναι τύπος τραυματισμού με υψηλό ποσοστό θνησιμότητας, ο οποίος προκαλείται από μια ξαφνική, σοβαρή συμπίεση του θώρακα - για παράδειγμα λόγω διαρροής. Η πίεση ωθεί το αίμα από το στήθος στο κεφάλι και το λαιμό. Αυτή η ασφυξία έχει επιπτώσεις όπως: ζημιά στα μάτια, οπτικές διαταραχές που φτάνουν μέχρι και τη τύφλωση, εγκεφαλική αιμορραγία ή εγκεφαλικό οίδημα . Ο αντίκτυπος του συνδρόμου Πέρτες μπορεί να οδηγήσει σε παρόμοια προβλήματα στο μέλλον. Η ασφυξία μπορεί να θεωρηθεί ως κατάσταση έκτακτης ανάγκης, κάτι που απαιτεί την άμεση προσπάθεια ανάνηψης του ασθενούς. Roche Lexikon Medizin, 5. Auflage; Elsevier GmbH, Urban & Fischer Verlag; München/Jena 2003; ISBN 3-437-15072-3 Susanne Stiller: Entstehung und Wandel der Diagnose „Geburtsasphyxie“, Universität, Freiburg im Breisgau 2016, DNB 1119717302 (Online-Dissertation Albert-Ludwigs-Universität Freiburg 2016, 216 Seiten, Akademische Betreuer: Heinrich Prömpeler, Korreferent: Hans Fuchs, Volltext online PDF, kostenfrei, 216 Seiten, 2,07 MB).
Ντιμίτρις Νίκολς

Ο Ντιμίτρις Νίκολς (γεννημένος στις 4 Σεπτεμβρίου του 1984 στη Βοστώνη) είναι ένας Αμερικάνος επαγγελματίας καλαθοσφαιριστής και αγωνίζεται στη θέση του φόργουορντ. Έχει ύψος 2,03 μ. και βάρος 96 κιλά, ενώ από τη σεζόν 2016-2017 αγωνίζεται στην ομάδα του Παναθηναϊκού. Αποφοίτησε στο Πανεπιστήμιο των Συρακουσών, ενώ στο παρελθόν υπήρξε μέλος των Κλίβελαντ Καβαλίερς, Σικάγο Μπουλς και Νιου Γιορκ Νικς.

 Ο Νίκολς επιλέχθηκε στο δεύτερο γύρο των NBA drafts στο νούμερο 53 από τους Πορτλαντ Τρέιλ Μπλέιζερς το 2007, αλλά αμέσως ανταλλάχθηκε στους Νιου Γιορκ Νικς. Συμμετείχε στην καλοκαιρινή λίγκα του Λας Βέγκας τον Ιούλιο του 2017, όπου κατά μέσο όρο είχε 15,6 πόντους. Στις 25 Οκτωβρίου του 2007 οι Νικς έδιωξαν τον Νικολς, ο οποίος υπέγραψε στους Κλίβελαντ Καβαλιέρς 4 μέρες αργότερα. Ούτε οι Κλίβελαντ κράτησαν για πολύ τον Νίκολς και στις 5 Δεκεμβρίου του ίδιου έτους τον άφησαν ελεύθερο προκειμένου να εντάξουν στο δυναμικό τους τον Άντερσον Βαρεζάο. Επόμενη στάση στην καριέρα του αποτέλεσαν οι Σικάγο Μπουλς οι οποίοι έδωσαν τον Νίκολς τους Αϊόβα Ένερτζι, ομάδα της D-League. Στα 14 παιχνίδια που αγωνίστηκε με τους Αϊόβα Ένερτζι μέτρησε 19.3 πόντους μέσο όρο και οι εντυπωσιακές εμφανίσεις του έκαναν τους Σικάγο Μπουλς να του δώσουν μια ευκαιρία για να αποδείξει τις δυνατότητές του. Με τη φανέλα των Σικάγο έπαιξε για πρώτη φορά στις 23 Ιανουαρίου του 2008. Παρόλο που ξεκίνησε τη σεζόν 2008-2009 με την ομάδα των Μπουλς, ο χρόνος συμμετοχής του ήταν μηδαμινός, με αποτέλεσμα στις 17 Νοεμβρίου να αφεθεί ελεύθερος. Τον Ιούνιο του 2009 επανεντάχθηκε στο δυναμικό των Αϊόβα. Στις 6 Μαρτίου του 2009 ο Νίκολς υπέγραψε δεκαήμερο συμβόλαιο με τους ΝικςΣτις 1 Δεκεμβρίου του 2009, υπέγραψε συμβόλαιο με τη γαλλική ομάδα BCM Gravelines-Dunkerque. Το Νοέμβριο του 2010, υπέγραψε για μέχρι το τέλος της χρονιάς συμβόλαιο με τη γαλλική ομάδα Ja Vichy. Στις 12 Αυγούστου του 2012, αγωνίστηκε στους Μέτρος Ντε Σαντιάγκο, ομάδα της Δομινικανής Δημοκρατίας. Αργότερα, κατά τη διάρκεια του ίδιου έτους ο Νίκολς εντάχθηκε στο δυναμικό των Σίουξ Φολς Σκάιφορς, ομάδα που αγωνίζεται στη D-League Στις 4 Φεβρουαρίου του 2013, υπέγραψε στη ρώσικη ομάδα, Κράσνε Κρύλια. Στις 18 Αυγούστου του 2014 ο Νίκολς υπέγραψε συμβόλαιο διάρκειας δυο εβδομάδων για χάρη της ΤΣΣΚΑ Μόσχας. Τελικά επέκτεινε το συμβόλαιό του μέχρι το τέλος της σεζόν 2014-2015. Η ΤΣΣΚΑ τελείωσε τη σεζόν κατακτώντας τη VTB Λίγκα. Tον Ιούλιο του 2015 ανανέωσε τη συνεργασία του με τη ΤΣΣΚΑ για ακόμα ένα χρόνο. Αποχώρησε από την ομάδα στις 18 Ιουνίου του 2016. Στις 2 Σεπτεμβρίου του 2016, ο Νίκολς υπέγραψε στον Παναθηναϊκό για τη σεζόν 2016-2017.
Εθνική Βιετνάμ (καλαθοσφαίριση γυναικών)

Η εθνική ομάδα καλαθοσφαίρισης γυναικών του Βιετνάμ αντιπροσωπεύει το Βιετνάμ στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης του Βιετνάμ (Association de Basketball Vietnam).

 Μεγαλύτερη επιτυχία της μέχρι σήμερα είναι η κατάκτηση του χάλκινου μεταλλίου στο Ασιατικό Πρωτάθλημα που διοργανώθηκε στην Κινέζικη Ταϊπέι το 1972.Μέχρι σήμερα το Βιετνάμ δεν έχει ποτέ λάβει μέρος σε κάποια Ολυμπιακή Διοργάνωση, ούτε σε Παγκόσμιο Πρωτάθλημα. Η πρώτη της συμμετοχή στο Ασιατικό Πρωτάθλημα της FIBA Asia έλαβε χώρα το 1970, αν και μετρά ελάχιστες εμφανίσεις σε αυτό.Επίσης, το Βιετνάμ διαθέτει δικαίωμα συμμετοχής στο Πρωτάθλημα Νοτιοανατολικής Ασίας που διοργανώνει η SEABA, θυγατρική της FIBA Asia, καθώς και στους Ασιατικούς Αγώνες και στους Αγώνες Νοτιοανατολικής Ασίας υπό τη σκέπη της Διεθνούς Ολυμπιακής Επιτροπής. Πορεία σε Ασιατικά Πρωταθλήματα Ακολουθούν οι τελικές θέσεις κατάταξης της Εθνικής Ομάδας του Βιετνάμ σε Ασιατικά Πρωταθλήματα: Εθνική Βιετνάμ (καλαθοσφαίριση ανδρών) Vietnam, ιστορικό ανά έτος στον επίσημο ιστότοπο των αρχείων της FIBA. (Αγγλικά)
Škoda VOS

To Škoda VOS ήταν ένα τεράστιων διαστάσεων πολυτελές σεντάν αυτοκίνητο, συνολικού μήκους 5,7 μέτρων, που παρήχθη από την τσεχική αυτοκινητοβιομηχανία Škoda Auto, μεταξύ του 1949 και του 1952, σε μόλις 107 αντίτυπα. Για αρκετά χρόνια, υπήρξε το επίσημο αυτοκίνητο για την πολιτική και στρατιωτική ηγεσία της τότε Τσεχοσλοβακίας. Αντιθέτως, δεν διατέθηκε ποτέ στο ευρύ κοινό.

 Μέσα στο 1949, η μονάδα παραγωγής στο Μλάντα Μπόλεσλαβ κατασκεύασε τα τελευταία αντίτυπα της λιμουζίνας Škoda Superb, που είχε αρχίσει πλέον να δείχνει την ηλικία της και, παρά τον εξακύλινδρο 3.1 λίτρων βενζινοκινητήρα της, η αισθητική της θύμιζε τα Αμερικανικά αυτοκίνητα που κατασκευάζονταν στα τέλη της δεκαετίας του 1930. Ήδη πριν έρθει η οριστική λήξη της παραγωγής του Superb, η κυβέρνηση της χώρας, εμφανώς πλέον, χρειαζόταν έναν πιο σύγχρονο αντικαταστάτη και έδωσε εντολή στη Škoda Auto να προχωρήσει στην άμεση ανάπτυξη ενός διαδόχου. Το αποτέλεσμα ήταν το Škoda VOS, που μάλιστα εξελίχθηκε σε χρόνο - ρεκόρ, καθώς τα πρώτα αντίτυπα ολοκληρώθηκαν και παρουσιάστηκαν εντός του 1949 και οι πρώτες παραδόσεις ξεκίνησαν το έτος 1950. Το ακρωνύμιο VOS σήμαινε «ειδικό κυβερνητικό αυτοκίνητο»: στα τσεχικά «Vládní Osobní Speciál» και στα σλοβακικά «Vládný Osobný Špeciál». Η παραγωγή του VOS έληξε το 1952, αφού είχαν παραχθεί μόλις 107 αντίτυπα, με τις τελευταίες παραδόσεις να λαμβάνουν χώρα μέσα στο 1953. Δεν υπήρξε ποτέ επίσημος διάδοχος, καθώς η πολιτική ελίτ της χώρας επέλεξε στη συνέχεια ως επίσημο όχημα το ομοεθνές Tatra 603. Ως αποτέλεσμα, η κρατική τότε Škoda δεν έλαβε κυβερνητική εντολή ή έστω παρότρυνση να αντικαταστήσει το VOS, ούτε φυσικά και σχετική κρατική χρηματοδότηση. Πρακτικώς, μόλις τον Δεκέμβριο του 2001, με την εισαγωγή στην παραγωγή του νέου Škoda Superb (η πρώτη γενιά του στον 21ο αιώνα), εμφανίστηκε ένας ιδεολογικός διάδοχος του VOS, καθώς το Superb ήταν το πρώτο μοντέλο πολυτελείας της Škoda μετά από 50 χρόνια και επελέγη επίσης ως το επίσημο κυβερνητικό αυτοκίνητο της Τσεχίας. Συνήθως κατασκευαζόταν ως θωρακισμένο υψηλού επιπέδου προστασίας επιβατών, αλλά διατέθηκε επίσημα και ως VOS-L (Light = Ελαφρύ) χωρίς καμία θωράκιση. Είναι εντυπωσιακό ότι η θωρακισμένη έκδοση πλησίαζε σε βάρος τους 4 τόνους, αλλά ακόμα και η «κανονική» εκδοχή έφτανε τα 2.700 κιλά. Κινητήρας : 5.195 cm³ βενζίνης, 6-κύλινδρος σε σειρά (I6) και 4-χρονος, ισχύος 88 kW (120 PS) στις 3.500 στροφές το λεπτό. Καθαρό βάρος : 2.700 κιλά (VOS-L), 3.780 - 3.900 κιλά (VOS θωρακισμένο). Μέγιστη ταχύτητα : 115 km/h (VOS), 130 km/h (VOS-L). Κατανάλωση : 30 λίτρα στα 100 χιλιόμετρα. Όγκος δεξαμενής καυσίμου : 150 λίτρα. Bernard Vermeylen, Voitures des pays de l'Est, Boulogne-Billancourt, ETAI, 2008, 239 p. (ISBN 9782726888087) (OCLC 470767381). KRÁLÍK, Jan: Utajené projekty Škoda; GRADA Publishing 2007, ISBN 978-80-247-2416-4. CEDRYCH, Mario René & NACHTMANN, Lukáš: ŠKODA – auta známá i neznámá; GRADA Publishing 2003, ISBN 80-247-9052-1. Škoda VOS: Pro bolševiky od Prahy po Peking. Seite des Škoda VOS im Škoda Auto Muzeum 2003 Φωτογραφία του Škoda VOS
Στροβλές Χανίων

Οι Στροβλές είναι χωριό και έδρα ομώνυμης κοινότητος του δήμου Κισάμου στην περιφερειακή ενότητα Χανίων της Κρήτης. Ανήκε στην Επαρχία Σελίνου. Απέχει 55 χιλιόμετρα από τα Χανιά και είναι κτισμένες σε υψόμετρο 450 μ. Η οικονομία του χωριού βασίζεται στα αγροτικά προϊόντα, κυρίως ελαιόλαδο, κάστανα και κρασί, ενώ είναι ανεπτυγμένη και η κτηνοτροφία.

 Το χωριό αναφέρεται από τον Φραντσέσκο Μπαρότσι το 1577 ως Stroviles, στην επαρχία Σελίνου. Στην ενετική απογραφή του 1583 από τον Καστροφύλακα αναφέρεται ως Strovlies με 119 κατοίκους, 31 οφειλόμενες αγγαρείες και 2 προνομιούχους. O Φραντσέσκο Μπαζιλικάτα το 1630 αναφέρει το χωριό Strovles. Στην απογραφή του 1834, η οποία πραγματοποιήθηκε από τους Αιγυπτίους, αναφέρεται ως Στροβολιές με 6 χριστιανικές και 30 μουσουλμανικές οικογένειες. Ο Χουρμούζης Βυζάντιος στο έργο του Κρητικά το 1842 αναφέρει ότι το χωριό Στροβιλιαίς αποτελείται από τα χωριά Κουφή Καρά, Αλιγοί, Μυλωνές, Φλωριά, Δρυς και Κοπετοί.Το 1881 ανήκε στον δήμο Καντάνου και σύμφωνα με την απογραφή είχαν 122 χριστιανούς και 65 μουσουλμάνους κατοίκους. Στην απογραφή του 1900 είχε 161 κατοίκους και υπαγόταν στον ίδιο δήμο. Στην απογραφή του 1920 υπαγόταν στον αγροτικό δήμο Πλεμενιανών. Το 1928 οι Στροβλιές ορίστηκαν έδρα ομώνυμης κοινότητας, της επαρχίας Σελίνου, μέχρι την Καποδιστριακή διοικητική διαίρεση το 1997, όταν εντάχθηκαν στον δήμο Ινναχωρίου.Δείτε: Κοινότητα Στροβλών Αναλυτικά η δημογραφική πορεία του χωριού σύμφωνα με τις απογραφές: Στην πάνω γειτονιά του χωριού σώζεται ο ναός του Τιμίου Σταυρού, το εσωτερικό του οποίου είναι τοιχογραφημένο. Είναι μονόχωρος καμαρόσκεπος ναός, ο οποίος στο παρελθόν ήταν ο κοιμητηριακός ναός του χωριού. Χρονολογείται στα μέσα του 15ου αιώνα, περί το 1440, ενώ το κωδωνοστασίο είναι μεταγενέστερη προσθήκη. Οι τοιχογραφίες στο εσωτερικό του σώζονται σε μέτρια κατάσταση. Σύμφωνα με την κτητορική επιγραφή, κτήτορες ήταν οι αδελφοί Μιχάλης, Γεώργιος και Σταύρος Στενός.
ΣΚΑ Χαμπάροφσκ

Η ΣΚΑ Χαμπάροφσκ (ρωσικά: СКА-Хабаровск) είναι ρωστική ποδοσφαιρική ομάδα από το Χαμπάροφσκ. Ιδρύθηκε το 1946. Χρώματα της ομάδας είναι το κόκκινο και το μπλε. Η ομάδα διεξάγει τους εντός έδρας αγώνες της στο Στάδιο Λένιν, χωρητικότητας 15.000 θεατών.

 Η ομάδα αγωνιζόταν στις σοβιετικές διοργανώσεις από το 1957, ωστόσο δε συμμετείχε ποτέ στο Σοβιετικό Πρωτάθλημα. Συμμετείχε στο Πρωτάθλημα ΦΝΛ από το 2002 έως το 2017. Καλύτερη θέση που κατέλαβε στο Πρωτάθλημα ΦΝΛ ήταν η 4η την περίοδο 2012-13. Ως αποτέλεσμα συμμετείχε σε πλέι-οφ με αντίπαλο τη Ροστόφ (13η στην ανώτατη κατηγορία Ρωσίας), αλλά έχασε με συνολικό σκορ 3-0 και έχασε την ευκαιρία να προβιβαστεί στην ανώτατη κατηγορία της χώρας. Το 2017, μετείχε στα πλέι-οφ ανόδου όπου κέρδισε στα πέναλτι την Αρινμπούρκ και προβιβάστηκε στο Πρωτάθλημα Ρωσίας Η ομάδα έχει μετονομαστεί αρκετές φορές. 1946-1953 — ΝΤΚΑ (ДКА) 1954 — ΟΝΤΟ (ОДО) 1955-1956 гг. — ΝΤΟ (ДО) 1957 — ΟΣΚ (ОСК) 1957-1959 — ΣΚΒΟ (СКВО) 1960-1999 — ΣΚΑ (СКА) 1999-2016 — ΣΚΑ Ενέργκια («СКА-Энергия») 2016 — ΣΚΑ Χαμπάροφσκ («СКА-Хабаровск») Επίσημος ιστότοπος (Ρωσικά)
Σταυράκιος

Ο Σταυράκιος (απεβ. 11 Ιανουαρίου 812) ήταν Βυζαντινός αυτοκράτορας, γιος του Νικηφόρου Α΄ και συμβασιλέας με τον πατέρα του από το 803, ο οποίος ηγείτο του τιμητικού σώματος των Ικανάτων.

 Μετά τον θάνατο του πατέρα του στις 26 Ιουλίου του 811, κατά την πανωλεθρία του βυζαντινού στρατού από τους Βουλγάρους του Κρούμου στη Μάχη της Πλίσκας και λόγω του σοβαρού τραυματισμού του ίδιου στην σπονδυλική στήλη, ο Σταυράκιος καταλάβαινε ότι δεν μπορούσε να διοικήσει και σκέφτηκε να ορίσει ως διάδοχο του τη σύζυγό του Θεοφανώ. Φοβούμενος το ενδεχόμενο της ανόδου της Θεοφανούς στο θρόνο, ο Πατριάρχης Νικηφόρος, ο μάγιστρος Θεόκτιστος και ο δομέστικος Στέφανος συμφιλιώθηκαν και συμφώνησαν να αναγορεύσουν αυτοκράτορα τον Μιχαήλ Α΄ Ραγκαβέ. Μετά την ανατροπή του στις 2 Οκτωβρίου του 811, ο Σταυράκιος έσπευσε να καρεί μοναχός και να καταφύγει σε μοναστήρι. Εκεί πέθανε στις 11 Ιανουαρίου του 812 από το τραύμα του που είχε μολυνθεί. Νυμφεύτηκε τη Θεοφανώ την Αθηναία, στενή συγγενή (αδελφή;) της Ειρήνης της Αθηναίας Αυτοκράτειρας των Ρωμαίων. Δεν απέκτησε απογόνους.
Στούπα

Στον Βουδισμό μια Στούπα (στα σανσκριτικά: स्तूप, προφέρεται ως στούπα, στο Θιβετιανό αλφάβητο γράφεται ως མཆོད་རྟེན་ και προφέρεται τσουέτεν, στα σιναλέζικα γράφεται ως දාගැබ ενώ στη γλώσσα Πάλι ως थुप και προφέρεται ως θούπα όπου κατά λέξη σημαίνει σωρός ) είναι μια ημισφαιρική αρχιτεκτονική δομή σαν ανάχωμα η οποία περιεχέι κειμήλια Βουδιστών, συνήθως τις στάχτες των μοναχών που έχουν αποτεφρωθεί και χρησιμοποιείται ως μέρος για περισυλλογή-προσευχή. Σήμερα ο όρος απευθύνεται κυρίως στον Βουδισμό αλλά αρχικά η αρχιτεκτονική δομή της χρησιμοποιούνται και στον Τζαϊνισμό.

 Η λέξη και στούπα στα स्तूप στα σανσκριτικά μεταφράζεται ως κόμπος ή τούφα από μαλλιά ή το ανώτερο μέρος της κεφαλής ή κορυφή. Ο όρος στούπα όπως και ο όρος τσαϊτγιά (έτσι ονομάζονται οι βουδιστικοί ναοί) προέρχονται από το όρο «τσίτα» που σημαίνει νεκρικός σωρός. Και οι δύο όροι χρησιμοποιούνται για να περιγραφεί το ανάχωμα όπου αποτεφρώθηκε κάποια σημαντική προσωπικότητα (περιέχει στάχτες κάποιου αποτεφρωμένου ιερού προσώπου) και γύρω του έχει ένα ξύλινο διάδρομο. Ο όρος τσαϊτγιά αναφέρεται και στις τελετές που σχετίζονται με αυτό το ανάχωμα ενώ ο όρος στούπα περιγράφει το ανάχωμα.
Εζέν Μανγκαλαζά

Ο Εζέν Μανγκαλαζά (Eugène Régis Mangalaza) είναι πολιτικός από τη Μαδαγασκάρη, που ήταν για βραχύβια θητεία πρωθυπουργός από τον Οκτώβριο ως τις 20 Δεκεμβρίου 2009, με βάση συμφωνία για να τερματιστεί η πολιτική κρίση στο νησί.

 Γεννήθηκε στην Αμποντιβοάνιο στα βορειοανατολικά του νησιού, στις 13 Ιουλίου 1950) Δίδαξε ως καθηγητής στο πανεπιστήμιο της Τολιάρα τη δεκαετία του 1980 και από το 1987 ως το 1989 ήταν διευθυντής προσωπικού και ανθρώπινων πόρων στο αυτόνομο λιμάνι της Τοαμασίνα. Εξελέγη βουλευτής στις εκλογές του 1989 με το κόμμα AREMA στην εκλογική περιφέρεια Μανανάρα-Νορτ. Υπηρέτησε στο βουλευτικό αξίωμα ως το 1991, οπότε και διαλύθηκε η εθνοσυνέλευση. Από το 1989 ως το 2002 ήταν πρύτανης στο πανεπιστήμιο της Τοαμασίνα και δίδαξε εκεί φιλοσοφία και ανθρωπολογία. Κατά την πολιτική κρίση που ξέσπασε το 2009 , οι 4 κύριες πολιτικές ομάδες κατέληξαν σε συμφωνία στις 6 Οκτωβρίου του 2009. Με βαση τη συμφωνία, Μεταβατικός Πρόεδρος θα παρέμενε ο Αντρί Ραζοελινά ενώ ο Μανγκαλαζά διοριζόταν πρωθυπουργός, σε αντικατάσταση του Μονζά Ροϊντεφό. Ο Μανγκαλαζά ήταν πρόσωπο κοινής αποδοχής και είχε προταθεί από τους υποστηρικτές του πρώην προέδρου Ντιντιέ Ρατσιράκα. Την περίοδο εκείνη ο Μανγκαλαζά θεωρούνταν πρόσωπο με αβέβαια πολιτική ταυτότητα και η επιλογή του για την πρωθυπουργία θεωρήθηκε έκπληξη.Στις 9 Οκτωβρίου ο Ραζοελινά κατέστησε σαφές ότι θα διόριζε πρωθυπουργό τον Μανγκαλαζά. Ωστόσο, ο Ροϊντεφό αρνήθηκε να παραιτηθεί και στις 10 Οκτωβρίου δήλωσε ότι ηγείτο μιας νόμιμης κυβέρνησης και η αποστολή του συνεχιζόταν. Ο ίδιος τόνισε ότι δεν είχε υπογραφεί η συμφωνία από τους επικεφαλής των πολιτικών παρατάξεων και ότι δεν μπορούσε να ανατραπεί με τη διαμεσολάβηση των ξένων δυνάμεων. Προερχόμενος από το Παρίσι, ο Μανγκαλαζά έφτασε στη Μαδαγασκάρη στις 10 Οκτωβρίου και ο Ραζοελινά, αψηφώντας τις αντιρρήσεις του Ροϊντεφό, τον διόρισε στην πρωθυπουργία αργότερα την ίδια ημέρα. Ο Ροϊντεφό προσέφυγε στο Συμβούλιο του Κράτους στις 12 Οκτωβρίου 2009, απαιτώντας την ακύρωση του διατάγματος με το οποίο διορίστηκε ο Μανγκαλαζά, ισχυριζόμενος ότι η διαδικασία παρουσίαζε σφάλματα και ότι οι ηγέτες των παρατάξεων χρειαζόταν να υπογράψουν τη συμφωνία με σκοπό την κύρωσή της. Στις 15 Οκτωβρίου η ισχύς του διατάγματος ανεστάλη από το Συμβούλιο ωστόσο λίγες ημέρες αργότερα το τελευταίο αρνήθηκε να ακυρώσει το διορισμό στην τελεσίδική του απόφαση που εκδόθηκε στις 22 Οκτωβρίου 2009.Τελικά ο Ροϊντεφό συμφώνησε να αναλάβει την πρωθυπουργία ο Μανγκαλαζά και ο τελευταίος ορκίστηκε επίσημα στις 13 Νοεμβρίου του 2009, όμως απολύθηκε από τον Ραζοελινά στις 18 Δεκεμβρίου.
Οστρόβιτσα (Μπίχατς)

Η Οστρόβιτσα (κυριλλικά: Островица) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 15 κατοίκους.

 Εντός του εδάφους του χωριού ευρίσκεται το Φρούριο της Οστρόβιτσα, ανεγερθέν κατά την διάρκεια του 15ου αιώνα, στην θέση καταλοίπων οχυρώσεων χρονολογούμενων από την Προϊστορία. Καταληφθέν από τους Οθωμανούς το 1523, παρέμεινε υπό την κυριαρχία τους έως το 1878. Σήμερα, είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης. Πόλεις της Βοσνίας και Ερζεγοβίνης Δήμοι της Βοσνίας και Ερζεγοβίνης Εθνικό Μνημείο (Βοσνία και Ερζεγοβίνη) (Αγγλικά) Maplandia (Αγγλικά) Δορυφορική εικόνα από Οστρόβιτσα (Μπίχατς) στο fallingrain.com
Α.Μ.Ο. Εθνικός Πυλαίας

Ο Εθνικός Πυλαίας (πλήρη ονομασία: Αθλητικός Μορφωτικός Όμιλος Πυλαίας 《ο Εθνικός》) είναι αθλητικός σύλλογος από τη Θεσσαλονίκη με έδρα την Πυλαία και ιδρύθηκε επίσημα το 1950. Δραστηριοποίειται στο άθλημα του ποδοσφαίρου και διατηρεί τμήμα ποδοσφαίρου, ενώ στο παρελθόν δραστηριοποιούταν και στο άθλημα της πετοσφαίρισης, διατηρώντας αντίστοιχο τμήμα.

 Ο Εθνικός Πυλαίας ξεκίνησε την επίσημη αγωνιστική του δράση στα πρωταθλήματα της Ε.Π.Σ. Μακεδονίας το 1952. Τη σεζόν 1958-59 κατέκτησε το πρωτάθλημα της Γ' κατηγορίας και τη σεζόν 1960-61, σαν δευτεραθλητής Β' κατηγορίας, κέρδισε την άνοδο στην υψηλότερη κατηγορία της Ε.Π.Σ. Μακεδονίας για πρώτη φορά.Στην υψηλότερη τη τάξει κατηγορία της Ε.Π.Σ. Μακεδονίας αγωνίστηκε αρχικά από τη σεζόν 1961-62 έως τη σεζόν 1970-71. Επανήλθε από τη σεζόν 1977-78 και αγωνίστηκε συνεχώς έως και τη σεζόν 2004-05 που υποβιβάστηκε, με εξαίρεση τις σεζόν 1993-94 και 1995-96 που αγωνίστηκε στην Δ' Εθνική κατηγορία. Στην ανώτερη κατηγορία της Ε.Π.Σ. Μακεδονίας επανήλθε τη σεζόν 2009-10 και παρέμεινε έως και τη σεζόν 2013-14.Υψηλότερη διάκριση του Εθνικού Πυλαίας σε Πανελλήνιο επίπεδο αποτελεί η πρόκρισή του στα Προημιτελικά του Κυπέλλου Ελλάδας τη σεζόν 1965-66, έχοντας προηγουμένως αποκλείσει τον Φίλιππο Θεσσαλονίκης (7-1), ομάδα Β' κατηγορίας ΕΠΣΜ και ακολούθως 4 φορές στη διαδικασία του στρίψιμου του νομίσματος μετά από ισοπαλίες και παρατάσεις τον Μέγα Αλέξανδρο (1-1), ομάδα της τότε νεοσύστατης Γ' Εθνικής, τον Ηρακλή στο Καυτανζόγλειο (2-2) και τον ΠΑΟΚ στην Τούμπα (0-0), ομάδες Α' Εθνικής καθώς επίσης και την Παναχαϊκή, ομάδα Β' Εθνικής, στο Χαριλάου (0-0). Στις 2 παρουσίες του στο πρωτάθλημα της Δ' Εθνικής τις χρονιές 1993-94 και 1995-96, κατέλαβε τη 13η και την 11η θέση αντίστοιχα, γνωρίζοντας αμφότερα τον υποβιβασμό. Σε τοπικό επίπεδο ο Εθνικός Πυλαίας έχει κατακτήσει 2 πρωταθλήματα Α' ΕΠΣΜ (1992-93, 1994-95), 1 πρωτάθλημα Β' ΕΠΣΜ (1976-77) και 1 πρωτάθλημα Γ' ΕΠΣΜ (1958-59). Επίσης έχει κατακτήσει 1 Κύπελλο ΕΠΣΜ, τη σεζόν 1976-77 επικρατώντας του Ελευθεριακού στον τελικό.Από τις τάξεις του Εθνικού Πυλαίας αναδείχθηκε μεταξύ άλλων οι διεθνείς ποδοσφαιριστές Φάνης Κατεργιαννάκης και Γιώργος Ανατολάκης.
Σίσσυ, Η νεαρή Αυτοκράτειρα

Η Σίσσυ, Η νεαρή Αυτοκράτειρα (γερμανικά: Sissi - Die junge Kaiserin) είναι αυστριακή δραματική ταινία του 1956 σε σκηνοθεσία Έρντστ Μαρίσκα. Η ταινία αναφέρεται στην αυτοκράτειρα Ελισάβετ της Αυστρίας στην αρχή του έγγαμου βίου της με τον Αυστριακό Αυτοκράτορα Φραγκίσκο Ιωσήφ Α'. Είναι η δεύτερη ταινία της τριλογίας με κεντρική ηρωίδα την Σίσσυ, όπου την υποδυέται όπως και στις άλλες δύο ταινίες η Ρόμι Σνάιντερ. Η ταινία Σίσσυ, η νεαρή Αυτοκράτειρα πήρε μέρος στο διαγωνιστικό τμήμα του Φεστιβάλ των Καννών του 1957.

 Μετά από έναν υπέροχο γάμο, η Σίσσυ ζει στο ανάκτορο με τον σύζυγό της και την πεθερά της Αρχιδούκισσα Σόφια και πολλούς αυλικούς. Επειδή η Αρχιδούκισσα πιστεύει ότι η Αυτοκράτειρα Σίσσυ είναι ακόμα πολύ νεαρή και δεν μπορεί να πάρει τις σωστές αποφάσεις της, αναλαμβάνει την εκπαίδευση της αυτοκράτειρας. Η Σίσσυ μελετά γλώσσες, γεωγραφία και άλλες επιστήμες. Η Αρχιδούκισσα έβαλε τις καλύτερες δασκάλες για την εκπαίδευση της νεαρής αυτοκράτειρας, ωστόσο όμως τις διέταξε να τις αναφέρουν το κάθε βήμα της νύφης της. Ως εκ τούτου, η μελλοντική αυτοκράτειρα αισθάνεται κλειδωμένη σε ένα χρυσό κλουβί, όπου γράφει στους γονείς της: «Έχω τα πάντα και δεν υπάρχει τίποτα». Παρότι η Σίσσυ βοήθησε με πολλούς τρόπους τη δημιουργία φιλικών σχέσεων μεταξύ της Αυστρίας και της Ουγγαρίας, ωστόσο δεν κατάφερε να πείσει την Αρχιδούκισσα ότι δεν είναι πλέον κοριτσάκι και μπορεί να αντεπεξέλθει στα καθήκοντα μιας αυτοκράτειρας. Όλα θα γίνουν περίπλοκα με τη γέννηση της κόρης της Σίσσυ, πριγκίπισσας Σοφίας. Στην αρχή, όλα πάνε καλά: ο Σίσσυ και ο Φράντς είναι ευχαριστημένοι με την έλευση του πρώτου παιδιού τους, αλλά εδώ παρεμβαίνει η Αρχιδούκισσα. Αποφασίζει ότι η Σίσσυ είναι πολύ άπειρη για το ρόλο της μητέρας και παίρνει την εγγονή της από την Σίσσυ. Ο Φραντς σταματά να μιλάει με την μητέρα του και στη συνέχεια η Σίσσυ φεύγει και πηγαίνει στους γονείς της στο Ποζενχόφεν. Εκεί μοιράζεται τα προβλήματα της με τον πατέρα της. Ο Φραντς αποφασίζει να επιστρέψει στη Σίσσυ, αφού η ζωή του μακριά της είναι ανυπόφορη για τον ίδιο. Με την επιστροφή της Σίσσυς ο Φραντς θα την πάρει σε ένα ρομαντικό ταξίδι στα βουνά. Εκεί θα είναι πολύ χαρούμενοι και οι δύο, αλλά με την άφιξή τους στη Βιέννη τα προβλήματα θα επιστρέψουν. Παρά το γεγονός ότι ο Φραντς παίρνει την πλευρά της συζύγου του, η μητέρα του δεν συμφωνεί να δώσει την εγγονή της. Και μόνο η μητέρα της Σίσσυς θα καταφέρει να πείσει την Αρχιδούκισσα Σοφία ότι τα παιδιά πρέπει να ζουν με τους γονείς τους. Αυτό αποδεικνύεται πολύ χρήσιμο, δεδομένου ότι η στέψη του Φράντς θα έπρεπε να γίνει από τον βασιλιά της Ουγγαρίας και χωρίς την Σίσσυ οι Ούγγροι δεν θα δεχόταν ως νέο αυτοκράτορα. Η ταινία τελειώνει με τη σκηνή της στέψης του Φραντς, με τους Ούγγρους τον υποδέχονται τον νέο αυτοκράτορα και την νεαρή αυτοκράτειρα Σίσσυ. Ρόμι Σνάιντερ ως Αυτοκράτειρα Σίσσυ Κάρλχαϊντς Μπεμ ως Αυτοκράτορας Φραντς Βίλμα Ντεγκίσερ ως Αρχιδούκισσα Σοφία Έριχ Νικόβιτς ως Αρχιδούκας Φραντς Καρλ Μάγκντα Σνάιντερ ως Δούκισσα Λουδοβίκα Γκούσταφ Κνουτ ως Δούκας Μαξιμίλιαν Σίσσυ, Η νεαρή Αυτοκράτειρα στην IMDb (Αγγλικά)
2025

Η παρούσα σελίδα αφορά το έτος 2025 κατά το Γρηγοριανό ημερολόγιοΤο 2025 (MMXXV) θα αρχίσει την Τετάρτη κατά το Γρηγοριανό ημερολόγιο. Θα είναι το 2025ο έτος της Χριστιανικής Χρονολογίας, το 25ο έτος της 3ης χιλιετίας, το 25ο έτος του 21ου αιώνα και το 6ο έτος της δεκαετίας του 2020.

 1 Ιανουαρίου - Η Αμερικανική ΟΔΑ θα έχει εφαρμόσει ένα νέο σύστημα GPS που ονομάζεται NextGen, το οποίο θα είναι πλήρως λειτουργικό μέχρι το τρέχον έτος, παράλληλα, βιβλία, ταινίες και άλλα έργα που δημοσιεύθηκαν το 1929 θα εισέλθουν στο κοινό. 20 Ιανουαρίου - Αναμένεται να πραγματοποιηθεί στην Ουάσινγκτον η ορκωμοσία του εκλεγέντος προέδρου των ΗΠΑ μετά τις προεδρικές εκλογές του Νοεμβρίου 2024. Μάιος - Θα διεξαχθεί ο 69ος Διαγωνισμός της Eurovision Μάιος-Οκτώβριος - Το Expo 2025 θα πραγματοποιηθεί στην Οσάκα της Ιαπωνίας. 6 Σεπτεμβρίου - Κάθε γνωστή ηχογράφηση του Τζίμι Χέντριξ θα είναι δημόσια, στην 55η επέτειο της τελευταίας του παράστασης. Και οι δύο διαστημικοί ανιχνευτές Βόγιατζερ 1 και Βόγιατζερ 2 έχουν επαρκή ηλεκτρική ισχύ για να λειτουργήσουν τους ραδιοπομπούς τους μέχρι τουλάχιστον φέτος. Προγραμματίστηκε οικουμενική συνάντηση των Ορθοδόξων και Καθολικών Εκκλησιών στη Νίκαια (Ιζνίκ, Τουρκία) για την 1700ή επέτειο της Συνόδου της Νίκαιας. Ο Παγκόσμιος πληθυσμός αναμένεται να φτάσει τα 8 δισεκατομμύρια. Η Ευρωπαϊκή Υπηρεσία Διαστήματος σχεδιάζει να ξεκινήσει την εξόρυξη του φεγγαριού για φυσικούς πόρους μέχρι αυτήν την ημερομηνία. Η Νορβηγία σκοπεύει να απαγορεύσει την πώληση όλων των νέων αυτοκινήτων ντίζελ και βενζίνης έως το τρέχον έτος. 14 Μαρτίου - (Ολική) Σεληνιακή Έκλειψη 29 Μαρτίου - (Μερικός) Ηλιακή Έκλειψη 8 Σεπτεμβρίου - (Ολική) Σεληνιακή Έκλειψη 21 Σεπτεμβρίου - (Μερικός) Ηλιακή Έκλειψη https://www.timeanddate.com/eclipse/list.html https://www.nytimes.com/2009/11/17/science/17air.html?pagewanted=all https://www.commonwealmagazine.org/nicea-iii-2025 https://japan-forward.com/osaka-is-world-expo-2025-host/ https://web.archive.org/web/20071027080026/http://voyager.jpl.nasa.gov/spacecraft/spacecraftlife.html http://www.natureworldnews.com/articles/2447/20130614/un-world-population-report-predicts-8-billion-people-2025-11.htm https://edition.cnn.com/2019/01/22/europe/mining-on-moon-trnd/index.html https://qz.com/1341155/nine-countries-say-they-will-ban-internal-combustion-engines-none-have-a-law-to-do-so/
Μαρία Θηρεσία της Μπραγκάνσα

H Μαρία Θηρεσία (πορτογαλ. Maria Theresa de Bragança, 26 Ιανουαρίου 1881 - 17 Ιανουαρίου 1945) από τον Οίκο της Μπραγκάνσα ήταν κόρη του Δούκα της Μπραγκάνσα και με τον γάμο της έγινε πριγκίπισσα του Τουρν & Τάξις.

 Η Μαρία Θηρεσία Καρολίνα Μιχαέλα Άννα Ιωσηφίνα Αντωνία Φραγκίσκη ντε Ασσίς ε ντε Πάουλα Μπρίγκιτ Πία Γεραρδίνη Σεβερίνα Ιγνατία Λουίζα Στανίσλαη Ιωάννα Πολυκάρπη ήταν η πρώτη κόρη (μόνη κόρη από τον 1ο γάμο) του Μιχαήλ Β΄ της Μπραγκάνσα και της πρώτης συζύγου του Ελισάβετ, κόρης του Μαξιμιλιανού Αντωνίου του Τουρν & Τάξις. Παντρεύτηκε το 1900 τον Κάρολο Λουδοβίκο του Τουρν & Τάξις και είχε τέκνο: Μαξιμιλιανός 1913-1928, Πρίγκιπας του Τουρν & Τάξις. Darryl Lundy (23 Nov 2008). "Maria Theresa Carolina de Bragança, Infanta de Portugal". ThePeerage.com. Retrieved 2018-08-14.